cyanic-selkie/wikianc huggingface dataset:
მიხეილ იპოლიტოვ-ივანოვი
ბიოგრაფია
1872-1875 წლებში პეტერბურგში პირველდაწყებითი მუსიკალური განათლება მიიღო. კომპოზიციის შესწავლა პეტერბურგის კონსერვატორიაში, კომპოზიტორ რიმსკი-კორსაკოვის კლასში განაგრძო. აღნიშნული სასწავლებელი 1882 წელს დაამთავრა. მისი პირველი ნაწარმოებები რუსული ხალხური სიმღერების საფუძველზე შეიქმნა და 1883 წელს წარმატებით შესრულდა პეტერბურგში. 1883 წელს საცხოვრებლად თბილისში გადმოვიდა. საქართველოს ისტორიისა და ქართული კულტურის გაცნობამ დიდი გავლენა იქონია მის შემოქმედებაზე. თბილისში ყოფნისას მნიშვნელოვანი წვლილი შეიტანა ქართული პროფესიული მუსიკის განვითარებაში, ხელმძღვანელობდა რუსული მუსიკალური საზოგადოების თბილისის განყოფილებას და თბილისის მუსიკალურ სასწავლებელს, სადაც მუსიკის თეორიასა და ისტორიას ასწავლიდა. მისი მოსწავლეები იყვნენ ზაქარია ფალიაშვილი და დიმიტრი არაყიშვილი. იწერდა და აგროვებდა ქართულ და ზოგადად, კავკასიურ ხალხურ სიმღერებს. 1884-1893 წლებში იყო თბილისის ოპერის თეატრის დირიჟორი. აწყობდა და დირიჟორობდა სიმფონიური მუსიკის კონცერტებს. მას ეკუთვნის ნაშრომი „ქართული ხალხური სიმღერა და მისი სადღეისო მდგომარეობა“ (1895). აქტიურად მონაწილეობდა ქართული საეკლესიო საგალობლების ნოტებზე გადატანაში. 1893 წელს წავიდა რუსეთში და მოსკოვის კონსერვატორიის პროფესორი და რექტორი გახდა. იყო სრულიად რუსეთის მწერალთა და კომპოზიტორთა კავშირის თავმჯდომარე. 1894 წელს დაწერა საორკესტრო სიუიტა „კავკასიური ესკიზები“. საქართველოს დემოკრატიულ რესპუბლიკაში, 1920 წლის 19 სექტემბერს დაიდგა მისი ოპერა „ღალატი“, რომელიც ქართულ ენაზე კოტე ფოცხვერაშვილმა თარგმნა. „ღალატი“ დაწერილია სუმბათაშვილ-იუჟინის ამავე სახელწოდების დრამის მიხედვით, რომლის შინაარსიც ქართველი ხალხის განმათავისუფლებელ ბრძოლას ასახავს. ოპერა ა. წუწუნავამ დადგა, დირიჟორი - სამუელ სტოლერმანი. როლებს ასრულებდნენ: ალეშენკო (ზეინაბი), ბურგაცეხანოვსკაია (რუქაია), ვ. სარაჯიშვილი (ერეკლე), ნ. ელიოზიშვილი (ოთარ-ბეგი), საბინინი (სულეიმანი), კურბატოვი (ბესო), დემიანენკო (ანანია), ეზროვი (საბა) და სხვ. 1924 ჩერეპნინის თხოვნით თბილისში ჩამოდის და 1924-1925 წლებში თბილისის სახელმწიფო კონსერვატორიის რექტორია. 1925 წელს კვლავ რუსეთში მიდის, საბჭოთა კავშირის დიდი თეატრის დირიჟორის თანამდებობას იკავებს და რუსული ოპერების პოპულარიზაციას ეწევა. იგი 1935 წელს გარდაიცვალა და დაკრძალულია მოსკოვში.
ლიტერატურა
კატეგორია:დაბადებული 1859 კატეგორია:გარდაცვლილი 1935 კატეგორია:ქართველი კომპოზიტორები კატეგორია:ქართველი დირიჟორები კატეგორია:ქართველი პედაგოგები
ჰოური გაბეშიანი
ჰოური გაბეშიანი (Հուրի Գեբեշյան; დ. 27 ივლისი, 1989, კემბრიჯი, აშშ) — სომეხი-ამერიკელი მხატვრული ტანმოვარჯიშე, რომელიც წარმოადგენდა სომხეთს 2011 წლის მხატვრული ტანვარჯიშის მსოფლიო ჩემპიონატში, 2015 წლის მხატვრული ტანვარჯიშის ევროპის ჩემპიონატში და 2016 წლის ზაფხულის ოლიმპიადაზე. 2008-2011 წლების სეზონებში იგი იყო ლოვა ჰაუკეის გუნდში.
ადრეული ცხოვრება
ჰოური გაბეშიანი დაიბადა 1989 წლის 27 ივლისს კემბრიჯში. მისი მშობლები არიან ქრისტინა აბრაჰამიანი და იაგოპ გაბეშიანი. მან დაამთავრა ნიუტონის ჩრდილოეთის საშუალო სკოლა 2007 წელს.
2005 - 2007: კარიერა კლუბში
2005 წლის J. O. ნაციონალურზე გაბეშიანმა 34-ე ადგილი დაიკავა. კლუბში ასპარეზობის დროს იგი მასაჩუსეტსის ტანვარჯიშის ცენტრში ვარჯიშობდა; მისი მწვრთნელები იყვნენ პატრიკ პალმერი, შიჰინ მაო და ჯო მასინო.
2011 - დღემდე: საერთაშორისო კარიერა სომხეთისათვის
გაბეშიანის ოჯახმა ფინანსურად ხელი შეუწყო ჰოური გაბეშიანს რათა ეასპარეზა ტოკიოში, იაპონიაში 2011 წლის ოქტომბერში გამართულ მხატვრული ტანვარჯიშის 2011 წლის მსოფლიო ჩემპიონატში. მან ტურნირში მონაწილეობა მიიღო და 45.899 ქულით 128-ე ადგილი დაიკავა. იგი 2012 წლის ოლიმპიადაზე მოასპარეზე გუნდში ვერ მოხვდა, თუმდა წარმოადგენდა მესამე რეზერვს.
საერთაშორისო ტურნირებში ოთხწიანი პაუზის შემდეგ, გაბეშიანი საერთაშორისო ასპარეზობას დაუბრუნდა 1015 წლის მხატვრული ტანვარჯიშის წვროპის ჩემპიონატზე, რომელიც 2015 წლის აპრილში, მონპელიეში შედგა. მან ფინალში იასპარეზა და 51.198 ქულით 19-ე ადგილი დაიკავა.
გაბეშიანი ასპარეზობდა გლაზგოში (შოტლანდიაში) გამართულ 2015 წლის მხატვრული ტანვარჯიშის მსოფლიო ჩემპიონატში. 17 აპრილს გაბეშიანმა 2016 წლის რიო-დე-ჟანეიროში, ბრაზილიაში გასამართ ზაფხულის ოლიმპიადაში მონაწილეობის უფლება მიიღო. იგი სომხეთის სახელით ოლიმპიადაში წარსდგა 2016 წლის 7 აგვისტოს, მხატვრული ტანვარჯიშის ღონისძიებაში.
პირადი ცხოვრება
ჰოური გაბეშიანმა 2011 წელს დაამთავრა ლოვას უნივერსიტეტი სპორტულ აღზრდის ბაკალავრის ხარისხით. 2012 წელს დაიწყო განათლების მიღება „ვეიკ ფორესტის მედიცინის სკოლაში“; აქ სწავლება 2014 წელს დაამთავრა სამედიცინო მეცნიერებათა მაგისტრის ხარისხით. ახლა იგი ექიმის ასისტენტად მუშაობს ოჰაიოს კლივლანდის კლინიკაში.
გაბეშიანი ამჟამად დაქორწინებულია დოქტორ დუან ეჰრედტ ჯუნიორზე, რომელიც არის ფეხისა და ტერფის ქირურგი და დამხმარე პროფესორი პედიატრიული ქირურგიისა და ბიომექანიკის კენტის სახელმწიფო უნივერსიტეტის პედიატრიული მედიცინის კოლეჯში.
იგი ინარჩუნებს ორმაგ: ამერიკისა და სომხეთის მოქალაქეობას.
ალაქჩი
ალაქჩი (Ələkçi) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სქოლიო
კატეგორია:ლაჩინის რაიონის სოფლები
რელიგიის საკითხი საქართველოს დემოკრატიული რესპუბლიკის კანონმდებლობაში
რელიგიის საკითხი საქართველოს დემოკრატიული რესპუბლიკის კანონმდებლობაში — საქართველოს დემოკრატიული რესპუბლიკის კანონმდებლობაში ყურადღება ეთმობოდა რელიგიის საკითხს და მართლმადიდებელი ეკლესიის როლს. ამ კუთხით მიიღეს შემდეგი გადაწყვეტილებები:
საქართველოს ეროვნული საბჭოს და საქართველოს რესპუბლიკის 1918 წლის 28 ნოემბრის კანონი საღვთო სჯულის სწავლების გაუქმებისა, რაც ითვალისწინებდა: შემდეგი იყო საქართველოს დამფუძნებელი კრების და საქართველოს რესპუბლიკის 1919 წლის 17 ივნისის კანონი უქმე დღეების შემცირებისა, რომლითაც გაუქმდა მირქმა უფლისა - თებერვლის 15; აღდგომაის მესამე დღე - სამშაბათი, მეორე დღე სულიწმინდის მოფენისა, ფერისცვალება უფლისა - აგვისტოს 19, მიძინება ღვთისმშობლისა - აგვისტოს 28, ჯვართამაღლება - სექტემბრის 27 და ტაძრად მიყვანება - დეკემბრის 4.
რელიგიის თემატიკა ასევე აისახა 1921 წლის 21 თებერვალს მიღებულ საქართველოს კონსტიტუციაში, სადაც თავი 16 ეხება სახელმწიფოს და ეკლესიას, რომლის მიხედვითაც:
ლიტერატურა
კატეგორია:საქართველოს დემოკრატიული რესპუბლიკის ისტორია
ტრანსფერი (სპორტი)
ტრანსფერი — სპორტსმენის ერთი კლუბიდან მეორეში გადასვლის პროცესი. ტრანსფერები ხორციელდება სპორტის გუნდურ სახეობებში (ფეხბურთი, კალათბურთი, რაგბი). ტრანსფერის ღირებულება დგინდება კლუბებს შორის მოლაპარაკებების შედეგად, რის შემდეგაც სპორტსმენი აწერს ხელს კონტრაქტს, სადაც მითითებულია სპორტსმენის ხელფასი, ბონუსები, კონტრაქტის ხანგრძლივობა და მხარეების ვალდებულებები. თუ სპორტსმენი არ არის არცერთი კლუბის წევრი, მაშინ იგი სარგებლობს თავისუფალი აგენტის სტატუსით და შეუძლია ნებისმიერ კლუბთან გააფორმოს კონტრაქტი.
ფეხბურთში ტრანსფერები ხორციელდება სატრანსფერო ფანჯრის პერიოდში. ტრანსფერის პირობებს არეგულირებს ფიფას რეგლამენტი. ფეხბურთელთან კონტრაქტის გაფორმების შემდეგ კლუბი ვალდებულია ტრანსფერი ფიფაში დაარეგისტრიროს. პირველი ტრანსფერი განხორციელდა 1885 წელს.
რესურსები ინტერნეტში
კატეგორია:სპორტის ტერმინოლოგია კატეგორია:ფეხბურთის ტერმინოლოგია
გორის საცხოვრებელი სახლი (მ. მამარდაშვილის 1)
300px|მინი გორის საცხოვრებელი სახლი  — არქიტექტურული ძეგლი ქალაქ გორში, მდებარეობს მ. მამარდაშვილის (ყოფ. ბუდიონის) ქ. 1. აგებულია XIX-XX საუკუნეების მიჯნაზე.
ლიტერატურა
კატეგორია:გორის მუნიციპალიტეტის არქიტექტურული ძეგლები
იგნეცეი
იგნეცეი (Ignăţei) — სოფელი მოლდოვაში, რეზინის რაიონში. მდებარეობს ზღვის დონიდან 178 მეტრზე. 2004 წლის მონაცემებით, მოსახლეობა 2 426 ადამიანს შეადგენდა.
რესურსები ინტერნეტში
კატეგორია:რეზინის რაიონის სოფლები
ნუსლე
thumb|right|280px|ნუსლეს ხეობა და [[ნუსლეს ხიდი, ხედი ვიშეჰრადიდან]] thumb|right|280px|ნუსლე პრაღის რუკაზე ნუსლე (Nusl) — უბანი პრაღაში, ნუსლეს მუნიციპალიტეტში, ქალაქის ცენტრიდან სამხრეთით. მის შემადგენლობაში შედის პანკრაცი. ეკუთვნის პრაღა 4-ის რაიონს.
ტრანსპორტი
ნუსლეში არის 3 მეტროს სადგური (ვიშეჰრადი, პრაჟსკეჰო პოვსტანი, პანკრაცი) და ტრამვაის კვანძები (ნამნესტი ბრატრჟისინკუ, ოტაკაროვა). ასევე ნუსლეზე გადის პლზენის რკინიგზის მაგისტრალი.
ლიტერატურა
კატეგორია:პრაღის უბნები
ადაპტერი
ადაპტერი (adapter, < adapto — «მოვარგებ») — გადამყვანი რაიმე ტექნიკურ საშუალებისთვის, რომელიც მიმღებ ფორმატიდან გარდაქმნის ინფორმაციას და არგებს დანიშნულების ობიექტს.
არსებითი სახელი ადაპტერი შეიძლება აღნიშნავდეს ერთ-ერთს:
გაეროს უშიშროების საბჭოს რეზოლუცია 10
გაეროს უშიშროების საბჭოს რეზოლუცია 10 მიიღეს 1946 წლის 4 ნოემბერს, რომლის შედეგადაც შეწყდა გაეროს უშიშროების საბჭოს მუდმივი მონიტორინგი ფრანსისკო ფრანკოს რეჟიმზე ესპანეთში და შესაბამისი დოკუმენტაცია გაეგზავნა გენერალურ ასამბლეას.
რეზოლუცია მიიღეს ერთხმად.
რესურსები ინტერნეტში
0010 კატეგორია:ფრანკოს ესპანეთი კატეგორია:გაეროს უშიშროების საბჭოს რეზოლუციები ესპანეთის შესახებ კატეგორია:1946 წელი ესპანეთში
Mercury Falling (ტურნე)
Mercury Falling — ინგლისელი მუსიკოს სტინგის საკონცერტო ტურნე. იგი გაიმართა 1996-1997 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ტურნე ძირითადად მიეძღვნა მუსიკოსის ალბომს Mercury Falling.
სეტლისტი
შენიშვნა - სეტლისტი დრო და დრო იცვლებოდა.
სქოლიო
კატეგორია:სტინგის ტურნეები კატეგორია:1996 წლის საკონცერტო ტურნეები კატეგორია:1997 წლის საკონცერტო ტურნეები
ორანკის ღვთისმშობლის მონასტერი
ორანკის ღვთისმშობლის მონასტერი (Оранский Богородицкий монастырь) — მამათა მართლმადიდებლური მონასტერი ნიჟნი-ნოვგოროდის ოლქის სოფელ ორანკიში. დაარსებულია 1634 წელს. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ნიჟნი-ნოვგოროდის ეპარქიას.
ისტორია
მონასტერი თავადმა პეტრე გლიადკოვმა დააარსა 1634 წელს როგორც უდაბნო, ორანკის ღვთისმშობლის ხატის პატივისცემის ნიშნად. 1866 წლიდან პირველი კლასის მამათა მონასტერია.
1918 წლის 17-18 აგვისტოს ღამეს მდინარე ვოლგის კუნძლ მოჩალნიზე, ნიჟნი-ნოვგოროდის ახლოს დახვრიტეს ორანკის მონასტრის 15 ბერი, ასევე მათი წინამძღვარი არქიმანდრიტი ავგუსტინი და ყაზანის ღვთისმშობლის ხატის ეკლესიის წინამძღვარი ნიკოლაი ორლოვსკი.
1920 წელს მონასტერი დაიხურა. 1942-1949 წლებში მონასტრის ტერიტორიაზე ფუნქციონირებდა სსრკ-ის შინაგან საქმეთა სახალხო კომისარიატის ბანაკი № 74, რომელშიც დატყვევებული ჰყავდათ სამხედრო ტყვეები (გერმანელები, ფინელები, უნგრელები, ავსტრიელები, რუმინელები, იტალიელები და სხვა). მათი რიცხვი, ზოგიერთი მონაცემით აღწევდა 12 ათას ადამიანს. სწორედ ორნაკის ბანაკში მოხვდა გერმანელი გენერალ-ფლდმარშალი ფრიდრიხ პაულიუსი.
მონასტრის აღორძინება იწყება 1993 წლიდან. 2004 წელს ეპისკოპოს გიორგის მოწვევით, მონასტრის აღორძინებას შეუდგა იღუმენი ნექტარ (მარჩენკო). მან ვლადიმირ-ორანკის ღვთისმშობლის ხატიდან წამოიღო ცეცხლი და ყოველდღე კითხულობდა დაუჯდომელს. 2005 წლის 27 დეკმბერს წმინდა სინოდმა ეპისკოპოს გიორგის რჩევით მონასტრის მამასახლისად დანიშნა იღუმენი ნექტარი.
2009 წლის ზაფხულში შეათეთრეს მონასტრის სამივე ტაძარი, გაარემონტეს მამაოების კორპუსი. მონასტრის გარშემო შემოავლეს აგურის ღობე, დააყენეს მთავარი ჭიშკარი. ივლისში გაგრძელდა სამრეკლოს საძირკვლის გამოკვლევა, შეგროვდა თანხები მის ასაშენებლად.
2011 წლის 21 სექტემბერს ღვთისმშობლობის დღესასწაულზე, ნიჟნი-ნოვგოროდისა და არზამასის მთავარეპისკოპოსმა გიორგიმ შეასრულა ტაძრის კურთხევის ცერემონიალი ღვთისმშობლის შობის სახელზე. 2012 წლის 8 სექტემბერს ვლადიმირის ღვთისმშობლის ხატის დღესასწაულზე, მთავარეპისკოპოსმა გიორგიმ მონასტრის ერთი ეკლესია აკურთხა ვლადიმირის ღვთისმშობლის ხატის სახელზე. სამი თვის მერე, ამავე წლის 15 დეკემბერს მიტროპოლიტმა აკურთხა ცარეგრადის პატრიარქის ათანასეს ტაძარი.
2013 წლის 12 დეკემბერს მიტროპოლიტმა აკურთხა პეტრე და პავლეს სახელობის ეკლესია. შემდეგ კი აკურთხა მონასტრის ახალი სამრეკლო.
2014 წლის 26 აგვისტოს საფუძველი ჩაუყარეს ნეკტარი პეჩერელის სახელობის ტაძრის მშენებლობას.
ქიუსაქერანი
ქიუსაქერანი (Küsəkəran) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 	715 კაცი.
ალიქულუ
სქოლიო
კატეგორია:ლაჩინის რაიონის სოფლები
პავლე შტერნბერგი
პავლე შტერნბერგი (Па́вел Ка́рлович Ште́рнберг; დ. 2 აპრილი, 1865 — გ. 1 თებერვალი, 1920) — რუსი საბჭოთა ასტრონომი, მოსკოვის უნივერსიტეტის პროფესორი, რუსეთში რევოლუციური მოძრაობის აქტიური მონაწილე. დიდი ოქტომბრის რევოლუციის დღეებში ხელმძღვანელობდა მოსკოვის ერთ-ერთი მუშათა რაიონის რევოლუციურ ძალებს.
სქოლიო
კატეგორია:რუსი ასტრონომები
Formica
Formica ( ‘ჭიანჭველა’) — ჭიანჭველასებრთა გვარი ფორმიცინების ქვეოჯახისა, რომელიც მოიცავს ევოლუციურად ყველაზე უფრო განვითარებულ სახეობებს, როგორებიცაა Formica rufa, Formica pratensis და სხვა. არსებობს 170 სახეობაზე მეტი.
გავრცელება
გვარს აქვს ჰოლარქტიკული გავრცელება (პალეარქტიკის ოლქი და ნეარქტიკის ოლქი), რომელიც მოიცავს ჩრდილოეთ ევრაზიას და ჩრდილოეთ ამერიკაში აშშ-ს და კანადას. დამახასიათებელია ზომიერი სარტყლების ტყეებისათვის.
სქოლიო
კატეგორია:ფორმიკები
ქეთი (სომხეთი)
ქეთი (სომხეთი) (Քեթի) — სოფელი სომხეთში, შირაკის პროვინციაში. მდებარეობს ზღვის დონიდან 1 740 მეტრზე. 2008 წლის მონაცემებით, მოსახლეობა 1 099 ადამიანს შეადგენდა, სიმჭიდროვე 611 ადამიანი კმ²-ზე. ფართობი 1.8 კმ²-ია.
რესურსები ინტერნეტში
კატეგორია:შირაკის პროვინციის სოფლები
დარქი (ყუბის რაიონი)
დარქი (Dəlləkli) — სოფელი  აზერბაიჯანში  ყუბა-ხაჩმაზის რეგიონის ყუბის რაიონში.
2009 წლის აღწერის მონაცემებით სოფელში ცხოვრობს 186 კაცი. სოფელს უძველესი ისტორია აქვს. ადრე საძოვრები იყო. გზების აშენებამ შეუწყო ხელი მოსახლეობის დასახლებას. მოსახლეობა მისდევს მესაქონლეობით, მეცხვარეობით და მეფუტკრეობით. სოფელში  1 სკოლა, 1 ბიბლიოთეკა და კულტურის სახლი არის.
2018 წლის 2 თებერვლის აზერბაიჯანის რესპუბლიკის პრეზიდენტის ბრძანებით   სოფელში 40 ადგილიანი მოსწავლის  მოდული ტიპის  საშუალო სკოლის მშენებლობისთვის მიიღო დაფინანსება  285 000 მანეთი. .
სქოლიო
კატეგორია:ყუბის რაიონის სოფლები
ბუკა
ბუკა (Buka) — მარჯნის კუნძული წყნარ ოკეანეში, სოლომონის არქიპელაგში. შედის პაპუა-ახალი გვინეის შემადგენლობაში. ადმინისტრაციულად მიეკუთვნება აილენდსის რეგიონის ბუგენვილის ავტონომიურ რეგიონს. ფართობი შეადგენს 682,3 კმ²-ს. კუნძულის მოსახლეობა შეადგენს 50 000 კაცს. სიმჭიდროვე — 73,282 კაცი/კმ²-ზე. დასახლებულია მელანეზიელებით.
Pol Roger
მინი|პოლ როჟეს შენობა შამპანურის გამზირზე, ეპერნეში მინი|პოლ როჟეს შამპანურის ბოთლები (1921, 1928 და 1945 წწ.) Pol Roger (პოლ როჟე) — შამპანურის მწარმოებელი ფრანგული კომპანია. ბრენდს დღემდე ფლობენ და მართავენ პოლ როჟეს შთამომავლები. შამპანურის რეგიონის ქალაქ ეპერნეში მდებარე შამპანურის სახლი ყოველწლიურად აწარმოებს შამპანის დაახლოებით 110 000 კოლოფს.
ბუკა
ისტორია
აღმოჩენილია 1767 წლის 25 აგვისტოს ინგლისელი კაპიტნის ფილიპ კარტერეტის მიერ. მეორე მსოფლიო ომის დროს კუნძულზე მიმდინარეობდა ბრძოლები ავსტრალიას, აშშ-სა და იაპონიას შორის.
ეკონომიკა
კუნძულ ბუკის ეკონომიკა შეიძლება დაიყოს ქალაქის და სოფლის სექტორებად. სოფლის სექტორი ხასიათდება ნატურალური მეურნეობით, ძირითადად მოჰყავთ ბატატი. აწარმოებენ კოპრას და კაკაოს.
Pol Roger
ისტორია
1900 წელს საფრანგეთის ხელისუფლებამ დადებითად უპასუხა ძმების თხოვნას, რომ მამის სახელი გამოეყენებინათ მათი ხსოვნის გასამყარებლად. მას შემდეგ ოჯახის წევრებს აქვთ გვარი პოლ-როჟე (Pol-Roger).
ბუკა
ეკონომიკა
ქალაქის სექტორი განვითარების სტადიაშია. არსებობს რამდენიმე მცირე ბიზნესის საწარმო.
Pol Roger
ისტორია
პოლ როჟეს სახლის მფლობელები არიან დიდი ღვინის ოჯახების ასოციაციის (Primum Familiæ Vini) წევრები. ამ ასოციაციაში შედიან ღვინის სახლების დამფუძნებლების შთამომავლები, რომლებმაც კონტროლი შეინარჩუნეს თავიანთ საწარმოებზე დღემდე.
ბუკა
სქოლიო
კატეგორია:წყნარი ოკეანის კუნძულები კატეგორია:პაპუა-ახალი გვინეის კუნძულები
Pol Roger
შამპანურები
სახლის პრესტიჟული ეტიკეტი არის ვინტაჟური Cuvée სერ უინსტონ ჩერჩილი. ჩერჩილი ხშირად იმეორებდა ნაპოლეონის სიტყვებს შამპანურზე: „გამარჯვებით დაიმსახურე. დამარცხებისას, გჭირდება!“ ისინი ასევე აწარმოებენ სამ არავინტაჟურ კუვეს, Pure Brut (შაქრის გარეშე), Brut Réserve და Rich (ტკბილი), ისევე როგორც სამ სხვა ვინტაჟურ ღვინოს: Brut Vintage, Blanc de blancs და Rosé Vintage.
Pol Roger Brut Vintage ჩვეულებრივ არის 40% შარდონეს და 60% პინო ნუარის ნაზავი, თუმცა ეს შეიძლება განსხვავდებოდეს.
Curée Sir Winston Churchill
Curée Sir Winston Churchill პირველად 1984 წელს დაამზადეს 1975 წლის პინო ნუარის მოსავლისგან. შემდეგ წლებში პრესტიჟული Cuvée Sir Winston Churchill 1979, 1982, 1985, 1986, 1988, 1990, 1993, 1995, 1996, 1998, 1999, 2000, 2002, 2004, 2006, 2008, 2009 და 2012 წლების მოსავლისაგან მზადდებოდა. ეს cuvée მინიმუმ ათ წლიანი დაძველებით გამოდის.
სქოლიო
კატეგორია:შამპანურის მწარმოებლები
ჭობარეთის სულთმოფენობის ეკლესია
ჭობარეთის სულთმოფენობის ეკლესია — დარბაზული ეკლესია სოფელ ჭობარეთში, მზიანეთის უბანშია აგებული. ტაძარი XIX საუკუნეშია აგებული. ფერდზე ტაძრისათვის საყრდენი კედლის მეშეეობით გაკეთებულია მცირე ტერასა. ტაძარი ნაგებია ბაზალტის ქვით. თლილი და პირმოსწორებული ქვა დიფერენცირებულია — თლილი ქვით შენობის კუთხეები, კარის და სარკმლის წირთხლებია ამოყვანილი. ხოლო პირმოსწორებული ქვით და სქელი ხსნარით საკმაოდ სქელი კედლებია ნაგები.
ტაძარში ერთი შესასვლელია, იგი სამხრეთიდან კედლის დასავლეთ ნაწილშია გაწეული. ფართოდ გაშლილ აფსიდში საკურთხევლის სარკმლის გეერდებზე ორი ღრმა და მაღალი ნიშია (დღეს ორივე ნიში ხის კარით იხურება). ერთი მცირე ნიში აფსიდის ჩრდილოეთ ნაწილშია. აფსიდის კონქში კერამიკული რეზონატორებია ჩასმული.
გრძივი კედლები კედლის სვეტებით სამ მონაკეეთადაა გაყოფილი, სვეტებს შორის არე თაღოვანია. ცილინდრული კამარის საბჯენი თაღები მარტივი პროფილის კაპიტელებს ეყრდნობა. ინტერიერი მთლიანად შელესილი და შეთეთრებულია. აფსიდი დარბაზისაგან გამოყოფილია კანკელის ხის კონსტრუქციით (ხატები კანკელიდან ამოღებულია). დარბაზი ოთხი საკმაოდ განიერი თაღოვანი სარკმლით ნათდება, თითო სარკმელი აღმოსავლეთისა და დასავლეთის კედლებშია გაჭრილი, ორი სარკმელი განთავსებულია სამხრეთის კედელში. იატაკზე ქვის ფილებია დაგებული. საკურთხევლის იატაკი ამაღლებულია ერთი საფეხურით.
ტაძრის ფასადები სადაა, მოკლებულია ყოველგვარ მორთულობას. შესასვლელის თავზე სწორკუთხა ნიშია. დასავლეთის კეხზე „დადგმულია“ ოთხ წრიულ სვეტზე დაბჯენილი და თაღებით გახსნილი პატარა გამჭოლი სამრეკლო (შესაძლოა ისიც ტაძრის აგების თანადროული იყოს).
ტაძარში შეტანილია საფლავის ქვა (აღმართულია აფსიდის წინ, ჩრდილოეთის კედელთან). მისი წარწერა სავარაუდოდ ჭობარეთის სულთმოფენობის ეკლესიის აგებას ეხება:
ნიკოლოზ (ან ნიკოლაოზ) ინასარიძე 35 წლისა 1847 წლის 6 აგვისტოს გარდაცვლილა და როგორც ეპიტაფია გავაუწყვბს „ნიკოლოზ მიზეზ ვარ აღშენებასა ამა ტაძრისა“. არქიტრავის ქვას სანგინით გაკრული ხელით 1893 წელი აწერია, უცნობია რას უკავშირდება ეს წელი. ეოველ შემთხვევაში ტაძრის აგების თარიღი (ან მშენებლობის დასაწყისად) 1847 წელი მეცნიერებს სარწმუნო ჰგონიათ. ტაძრის არქიტექტურაც XIX საუკუნეზე მიანიშნებს.
ლიტერატურა
კატეგორია:ასპინძის მუნიციპალიტეტის ტაძრები
მარი დე ვალუა (1393-1438)
მარი დე ვალუა (Marie de Valois; დ. 24 აგვისტო, 1393 — გ. 19 აგვისტო, 1438) — ვალუას დინასტიის წარმომადგენელი. საფრანგეთის მეფე შარლ VI-ისა და მისი ცოლის, დედოფალ იზაბელა ბავარიელის მეექვსე შვილი. მონაზონი და პუასუს აბატისა.
ბიოგრაფია
მარი დაიბადა 1393 წლის 24 აგვისტოს ბლუა დე ვენსენში. იგი იყო საფრანგეთის მეფე შარლ VI-ისა და მისი მეუღლის, დედოფალ იზაბელა ბავარიელის თორმეტი შვილიდან მეექვსე. შარლისა და იზაბელას გადარჩენილი რვა შვილიდან, მარი ერთ-ერთია.
როდესაც მარის მამა, მეფე შარლი ჭკუიდან შეირყა, დედოფალმა იზაბელამ ყოველივე ეს ღვთიურ სასჯელად მიიჩნია და ამის გამოსასყიდად მარი მონასტერში გააგზავნა. მას იმედი ჰქონდა, რომ თუ იგი თავის ქალიშვილს უფალს შესწირავდა, ისიც მოწყალებას გამოიჩენდა და მეფეს სრულ ჭკუაზე დააბრუნებდა, თუმცა ამაოდ.
1397 წლის 8 სექტემბრიდან, მარი პუასუს სააბატოში იზრდებოდა, 1408 წლის 26 მაისს კი იგი მონაზვნად აღიკვეცა. მისი მშობლების მრავალი შვილიდან, იგი ერთადერთია, რომელიც რელიგიურად ცხოვრობდა, ყველა დანარჩენი დაქორწინებული იყო, ზოგიერთი მათგანი კი არაერთხელ.
მონასტერში მარის მფარველობდა მისი ბაბუდა მარი დე ბურბონი, რომელიც მარი დე ვალუას ბებიის, დედოფალ ჟანა დე ბურბონის ღვიძლი და იყო. მიუხედავად მონაზვნობისა, როგორც ჩანს, სამეფო სისხლი თავისას შვრებოდა, რადგან მარი ძალიან ამპარტავანი იყო და პუასუში წარმოუდგენლად მდიდრულად ცხოვრობდა.
1405 წელს მარი დედამისმა, დედოფალმა იზაბელა ბავარიელმა და ბიძამისმა, ორლეანის ჰერცოგ ლუი I-მა მოინახულეს, რათა დაერწმუნებინათ სასულიერო ცხოვრების დატოვებასა და ბარის ჰერცოგ რობერზე ქორწინებაზე. მან მყარი უარი თქვა და ასევე დასძინა, რომ მისი დარწმუნება მხოლოდ შეშლილ მეფეს შეეძლო, რომელიც არავის იკარებდა, იმის შიშით, რომ არ დამსხვრეულიყო, რადგან მას თავი მინის ეგონა. აქედან გამომდინარე, მარი სააბატოში დარჩა. რამდენიმე წელიწადში იგი პუასუს აბატისად აკურთხეს. მარი დე ვალუა შეეწირა შავი ჭირის ეპიდემიას. იგი გარდაიცვალა 1438 წლის 19 აგვისტოს, 44 წლის ასაკში. მოგვიანებით, მისმა ძმამ, მეფე შარლ VII-მ მისი ცხედარი სენ-დენის სამეფო ბაზილიკაში გადაასვენა.
ლიტერატურა
კატეგორია:დაბადებული 24 აგვისტო კატეგორია:დაბადებული 1393 კატეგორია:გარდაცვლილი 19 აგვისტო კატეგორია:გარდაცვლილი 1438 კატეგორია:ვალუები კატეგორია:საფრანგეთის პრინცესები კატეგორია:კათოლიკე მონაზვნები კატეგორია:შავი ჭირით გარდაცვლილები
ოსვალდო არდილესი
thumb|right|300პქ| ბურთით ოსვალდო არდილესი ოსვალდო სესარ არდილესი (Osvaldo César Ardiles, დ. 3 აგვისტო, 1952, ბელ-ვილიე, კორდოვის პროვინცია, არგენტინა) — არგენტინელი ფეხბურთელი და მწვრთნელი. თამაშობდა ნახევარმცველის პოზიციაზე. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. 1982 წლის ესპანეთის მსოფლიო ჩემპიონატის მონაწილე. ბრიტანეთში მას უმეტესად ოზი არდილესად მოიხსენიებენ. 2009 წლიდან არის ინგლისური ფეხბურთის დიდების დარბაზის წევრი. პელესთან, ბობი მურთან და კაზიმეჟ დეინასთან ერთად გადაღებულია ჯონ ჰიუსტონის გახმაურებულ მხატვრულ ფილმში „გაქცევა გამარჯვებისკენ“.
1979 წელს აღიარეს ინგლისის ჩემპიონატის საუკეთესო ფეხბურთელად.
2008 წლის 7 თებერვალს რიკარდო ვილასთან ერთად შეიყვანეს „ტოტენჰემ ჰოტსპურის“ დიდების დარბაზში.
„ინსტიტუტო“
არდილესი თავის პირველ საფეხბურთო სეზონს არგენტინის პრიმერა დივიზიონის მონაწილე საფეხბურთო კლუბ „ინსტიტუტო კორდოვას“ რიგებში ატარებს. „ინსტიტუტოს“ მაისურით პირველად 1973 წლის 6 ოქტომბერს, „ნიუელს ოლდ ბოისის“ წინააღმდეგ გამოდის მინდორზე. შეხვედრას „ინსტიტუტოს“ საშინაო არენა — „ესტადიო ხუან დომინგო პერონი“ მასპინძლობს. „ინსტიტუტო“ თამაშს ასეთი შემადგენლობით იწყებს: ხორხე პერიოტი; ედუარდო ანელი, მიგელ ოლმედო, ხუან ხოსე მოიანო, მარიო კარბალიო, ოსვალდო არდილესი, ხუან დომიგო მონტოია, ალბერტო ბელტრანი, ხოსე ლუის სალდანიო, მარიო კემპესი და დანიელ ვილინგტონი. დაპირისპირება დანიელ მარანგონის გოლის წყალობით სტუმართა გამარჯვებით, ანგარიშით 1–0 მთავრდება. თავისი საფეხბურთო კარიერის პირველი ოფიციალური გოლი 14 ოქტომბერს, საშინაო შეხვედრაში, სალტას საფეხბურთო კლუბ „ხუვენტუდ ანტონიანას“ კარში, მატჩის მე-14 წუთზე გააქვს. გუნდის შემადგენლობაში ქვეყნის მიმდინარე პირველობის კიდევ 13 შეხვედრაში გამოდის. „ინსტიტუტოს“ მაისურით ბოლო შეხვედრას იმავე წლის 16 დეკემბერს, მარ-დელ-პლატას „სან-ლორენსოს“ წინააღმდეგ, სტუმრად, მეტოქის მოედანზე ატარებს.
ჯამში, თავის სადებიუტო სეზონში 14-ჯერ იცავს „ინსტიტუტოს“ ღირსებას და სამი გოლი გააქვს.
„ბელგრანო“
1974 წლიდან საფეხბურთო კლუბ „ბელგრანო კორდოვას“ შემადგენლობაშია. „ბელგრანოს“ მაისურით პირველად 1974 წლის 21 ივლისს, ლა-პლატას საფეხბურთო კლუბ „ესტუდიანტესის“ წინააღმდეგ გამოდის მინდორზე. შეხვედრა „ესტუდიანტესის“ საშინაო არენაზე — „ესტადიო ხორხე ლუის ჰირშიზე“ იმართება და მასპინძელთა გამარჯვებით, ანგარიშით 2–1 მთავრდება. პირველი ოფიციალური გოლი „ბელგრანოს“ რიგებში 18 აგვისტოს, საშინაო შეხვედრაში, ბუენოს-აირესის საფეხბურთო კლუბ „ოლ ბოისის“ კარში, მატჩის მე-40 წუთზე გააქვს. გუნდის შემადგენლობაში ქვეყნის მიმდინარე პირველობის კიდევ 15 შეხვედრაში გამოდის. „ბელგრანოს“ მაისურით ბოლო შეხვედრას იმავე წლის 22 ნოემბერს, „ბოკა ხუნიორსის“ წინააღმდეგ, სტუმრად, მეტოქის მოედანზე ატარებს.
ჯამში, 1974 წლის სეზონში 16-ჯერ იცავს „ბელგრანოს“ ღირსებას და ორი გოლი გააქვს.
„ტოტენჰემ ჰოტსპური“
1978 წლის ზაფხულში, არგენტინიდან ინგლისში, ლონდონის „ტოტენჰემ ჰოტსპურში“ ინაცვლებს. არდილესის ინგლისურ კლუბში გადასვლამ მსოფლიო საფეხბურთო საზოგადოებაში საკმაოდ ფართო რეზონანსი გამოიწვია. არგენტინელის ტრანსფერს მსოფლიო სპორტული პრესის ასევე, საკმაოდ დიდი გამოხმაურებაც მოჰყვა, რამდენადაც მსოფლიო ჩემპიონმა ყველასათვის მოულოდნელად აირჩია არა რომელიმე ევროპული გრანდი, არამედ კლუბი, რომელმაც ინგლისის პირველი დივიზიონის საგზური ინგლისის მეორე დივიზიონში გამარჯვებული „ბოლტონ უონდერერსისა“ და მეორე ადგილზე გასული „საუთჰემპტონის“ შემდეგ, მხოლოდ მესამე ადგილიდან და ისიც „ბრაიტონ ენდ ჰოუვ ალბიონთან“ შედარებით ბურთების უკეთესი სხვაობის წყალობით მოიპოვა. მოგვიანებით, არდილესს თავის მრავალრიცხოვან ინტერვიუებში არაერთხელ აღუნიშნავს, რომ არასდროს უნანია „ტოტენჰემში“ გადასვლასთან დაკავშირებით მიღებული გადაწყვეტილება.
ამ გუნდთან ერთად 1981 წელს ინგლისის საფეხბურთო ასოციაციის თასს, ხოლო 1984 წელს უეფა-ს თასს ეუფლება. საერთო ჯამში, მის რიგებში — ინგლისის პირველი დივიზიონის, ინგლისის ლიგის თასის, ინგლისის ასოციაციის თასის გათამაშებების და საერთაშორისო ტურნირების ფარგლებში 311-ჯერ გამოდის საფეხბურთო მინდორზე და 25-ჯერ ახერხებს მეტოქეთა კარის აღებას.
„პარი სენ-ჟერმენი“
1982 წლის 2 ივლისს, ესპანეთის მსოფლიო ჩემპიონატზე ბრაზილიის ნაკრებთან წაგებული დრამატული მატჩის მეორე დღესვე, ბარსელონაში ჩადის „პარი სენ-ჟერმენის“ პრეზიდენტი ფრენსის ბორელი და ფაქტობრივად რამდენიმე საათში ახერხებს არდილესის დაყოლიებას ფრანგულ კლუბთან კონტრაქტის გაფორმების თაობაზე. საფრანგეთის ჩემპიონატში არდილესი მხოლოდ 14 შეხვედრას ატარებს და 1 გოლი გააქვს. ამას გარდა, უეფა-ს თასების მფლობელთა თასის (1982–83) გათამაშებაში სამჯერ გამოდის მოედანზე პარიზელთა რიგებში — ორჯერ სოფიის „ლოკომოტივის“ და ერთხელ სუონსი სიტის წინააღმდეგ. ორმხრივი დიდი იმედების, მოლოდინისა და გეგმების მიუხედავად, არდილესი 6 თვის შემდეგ ტოვებს კლუბს და კვლავ „ტოტენჰემს“ უბრუნდება. ამგვარად, „პარი სენ-ჟერმენი“ უკვე მის გარეშე ხდება საფრანგეთის თასის მფლობელი, სადაც ფინალში, 1983 წლის 11 ივნისს „ნანტს“ ამარცხებს ანგარიშით 3–2.
„ბლექბერნ როვერსი“ და „ქუინზ პარკ რეინჯერსი“
1987–1988 წლებში იცავს „ბლექბერნ როვერსის“, ხოლო 1988–1989 წლებში — „ქუინზ პარკ რეინჯერსის“ ღირსებას.
სანაკრებო კარიერა
1975–1982 წლებში არგენტინის ეროვნული ნაკრების შემადგენლობაში 52 შეხვედრა ჩაატარა,   რომლის მაისურით პირველად 1975 წლის 20 ივნისს, ბოლივიის ეროვნული ნაკრების წინააღმდეგ კორნელიო საავედრას თასზე გამართულ შეხვედრაში გამოვიდა მინდორზე. არგენტინელებმა თამაში ასეთი შემადგენლობით დაიწყეს: კიროგა, პავონი, ოკანიო, კარდენასი, ლუის გალვანი ასტესიანო, ალდერეტე, ოვიედო, ვილა, ვალენსია და ოსვალდო არდილესი. მატჩი კოჩაბამბაში გაიმართა და არგენტინელთა გამარჯვებით, ანგარიშით 2–1 დასრულდა. ეროვნული ნაკრების რიგებში უკანასკნელად 1982 წლის 2 ივლისს, ბრაზილიის ნაკრების წინააღმდეგ ესპანეთის მსოფლიო ჩემპიონატის მეორე ჯგუფური ეტაპის შეხვედრაში ითამაშა. მატჩი ბარსელონაში გაიმართა და ბრაზილიელთა გამარჯვებით ანგარიშით — 3–1 დასრულდა.
სანაკრებო მატჩები
(1) (2) (პენ.) 4–1 (3) (4) (5) (პენ.) 8–7
სამწვრთნელო კარიერა
სამწვრთნელო კარიერის განმავლობაში მუშაობდა ინგლისის, მექსიკის, იაპონიის, ხორვატიის, სირიის, არგენტინის, ისრაელის და პარაგვაის საფეხბურთო კლუბებში. 1998 წელს დაასახელეს იაპონიის „ჯეი ლიგის“ საუკეთესო მწვრთნელად. 2004 წელს იაპონიის საფეხბურთო კლუბ „ტოკიო ვერდის“ მწვრთნელის რანგში „იმპერატორის თასის“ მფლობელი ხდება.
მსოფლიო ჩემპიონატებზე
არდილესმა მსოფლიო ჩემპიონატების 11 შეხვედრაში მიიღო მონაწილეობა და ერთი გოლი გაიტანა. ქვემოთ მოყვანილია არგენტინისა და ესპანეთის მსოფლიო ჩემპიონატების მატჩები ოსვალდო არდილესის მონაწილეობით.
სქოლიო
კატეგორია:დაბადებული 3 აგვისტო კატეგორია:დაბადებული 1952 კატეგორია:არგენტინელი ფეხბურთელები კატეგორია:არგენტინის პრიმერა დივიზიონის ფეხბურთელები კატეგორია:ინსტიტუტოს ფეხბურთელები კატეგორია:ატლეტიკო ბელგრანო დე კორდობას ფეხბურთელები კატეგორია:ურაკანის ფეხბურთელები კატეგორია:ინგლისის საფეხბურთო ლიგის ფეხბურთელები კატეგორია:ტოტენჰემ ჰოტსპურის ფეხბურთელები კატეგორია:ბლექბერნ როვერსის ფეხბურთელები კატეგორია:ქუინზ პარკ რეინჯერსის ფეხბურთელები კატეგორია:ლიგა 1-ის ფეხბურთელები კატეგორია:პარი სენ-ჟერმენის ფეხბურთელები კატეგორია:არგენტინის ნაკრების ფეხბურთელები კატეგორია:1978 წლის მსოფლიო საფეხბურთო ჩემპიონატის ფეხბურთელები კატეგორია:1982 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში კატეგორია:არგენტინელი ფეხბურთის მწვრთნელები
ანა ავსტრიელი (1601-1666)
ანა ავსტრიელი (Ana de Austria, Anne d'Autriche; დ. 22 სექტემბერი, 1601, ვალიადოლიდი, ესპანეთი — გ. 20 იანვარი, 1666,პარიზი, საფრანგეთი) — ჰაბსბურგთა დინასტიის წარმომადგენელი. ესპანეთისა და პორტუგალიის მეფე ფილიპე III-ის და მისი მეუღლის, დედოფალ მარგარეტ ავსტრიელის უფროსი ქალიშვილი. დაბადებიდან იყო ავსტრიის პრინცესა, ესპანეთისა და პორტუგალიის ინფანტა. 1615 წელს იქორწინა საფრანგეთისა და ნავარის მეფე ლუი XIII-ზე, რის შემდეგაც 1643 წლამდე იგი საფრანგეთისა და ნავარის დედოფალი გახდა. ლუი XIV-ის დედა და მისი რეგენტი 1643–1651 წლებში. სწორედ ამ პერიოდში მოღვაწეობდა კარდინალი მაზარინი.
ადრეული ცხოვრება (1601-1615)
მარცხნივ|მინი|245x245პქ|ანა ავსტრიელი 1607 წელს, ექვსი წლის ასაკში ანა დაიბადა 1601 წლის 22 სექტემბერს ესპანეთის ქალაქ ვალიადოლიდში. მისი მშობლები იყვნენ ესპანეთისა და პორტუგალიის მეფე ფილიპე III და მისი ცოლი, დედოფალი მარგარეტ ავსტრიელი. იგი დაბადებიდან მალევე მონათლეს კათოლიკედ. იგი დაბადებიდანვე ატარებდა ავსტრიის ერცჰერცოგინიისა და პორტუგალიისა და ესპანეთის ინფანტის ტიტულს. მიუხედავად იმისა, რომ იგი ესპანეთში დაიბადა და გაიზარდა, მას მაინც ავსტრიელს უწოდებენ, ვინაიდან მისი საგვარეულო - ჰაბსბურგები წარმოშობით ავსტრიიდან არიან. ამ დროისათვის ჰაბსბურგები ყველაზე გავრცელებული და ძლევამოსილი გვარი იყო და ესპანეთის გარდა კიდევ უამრავ ქვეყანას მართავდნენ, თუმცა პირველი მსოფლიო ომის შემდეგ მათი ძალაუფლება დაეცა.
ანა იზრდებოდა ალკაზარის სამეფო სასახლეში. პატარა პრინცესა მშობლებთან ერთად იზრდებოდა და ძალიან რელიგიური იყო. მისი ჭეშმარიტ კათოლიკედ აღზრდის მიზნით დედას იგი ხშირად დაჰყავდა ეკლესიაში. 1611 წელს დედამისი, დედოფალი მარგარეტ ავსტიელი გარდაიცვალა მშობიარობის დროს. მიუხედავად უდიდესი ტკივილისა, ანა როგორც დედა ისე ზრუნავდა თავის უმცროს და-ძმებზე.
ქორწინება (1615)
მარცხნივ|მინი|262x262პქ|ცხენზე ამხედრებული ანა ავსტრიელი 11 წლის ასაკში ანა ავსტრიელი დანიშნეს საფრანგეთისა და ნავარის მეფე ლუი XIII-ზე, რომელიც მისი ასაკის იყო. მზითვში ანას გაატანეს 500 000 კრონა და უამრავი ძვირფასი სამკაული. წინდახედულმა ესპანელებმა საქორწინო კონტრაქტში ჩააწერინეს, რომ თუ ანა ლუიზე ადრე, უშვილოდ დაიღუპებოდა მთელი მისი მზითვები ესპანეთს დაუბრუნდებოდა. ქორწინებამდე ანასაც და ლუისაც უარი ათქმევინეს ესპანეთის ტახტის მემკვიდრეობაზე, შემდგომში მათი შთამომავლების პრეტენზიების თავიდან ასაცილებლად. 1615 წლის 24 ნოემბერს ქალაქ ბურგოსში შედგა ორმაგი ქორწინება. ანა დააქორწინეს ლუი XIII-ზე, ხოლო ანას ძმა, ინფანტი ფილიპე დააქორწინეს ლუის უმცროს დაზე, პრინცესა ელიზაბეტ ფრანგზე. ეს ქორწინება იყო 1559 წელს დადებული კატო-კამბრეზის ზავის გაგრძელება, რომელიც ესპანეთის მეფე ფილიპე II-მ დადო საფრანგეთის მეფე ანრი II- თან და ამის განსამტკიცებლად ცოლად მისი ასული, პრინცესა ელიზაბეტ ვალუა შეირთო. შეიძლება ითქვას, რომ ესპანელებმა და ფრანგებმა ელიზაბეტი და ანა გაცვალეს. ანა საკმაოდ ცოცხალი ახალგაზრდა იყო. მას ძალიან უყვარდა ცხენით ჯირითი და თვლიდნენ, რომ იგი საფრანგეთს ბევრ მემკვიდრეს გაუჩენდა. ანას მთელი ევროპის მასშტაბით უამრავი თაყვანისმცემელი ჰყავდა, მათ შორის ბუკინგემის ჰერცოგიც კი.
დედოფალი (1616-1637)
მინი|304x304პქ|დედოფალი ანა 1616 წელს ანა და ლუი, თოთხმეტი წლის მანძილზე ცდილობდნენ მემკვიდრის გაჩენას, რათა თავიდან აეცილებინათ განქორწინება და სამოქალაქო ომი, თუმცა უნდა აღინიშნოს ისიც, რომ ლუი თავის ახალ ცოლს გულგრილად ეპყრობოდა. ლუის დედა, დედა-დედოფალი მარია მედიჩი, თავს კვლავ დედოფლად თვლიდა და თავის რძალს ამ თანამდებობაზე არ სცნობდა. ანამ გარს შემოირტყა ესპანელების უზარმაზარი წრე და ფაქტიურად საფრანგეთში პატარა ესპანეთი მოიწყო. იგი საუბრობდა ესპანურად და საფრანგეთში ესპანური ეტიკეტის მიხედვით იქცეოდა.
საფრანგეთის ახალ ულამაზეს დედოფალს მალევე გამოუჩნდა თაყვანისმცემელი კონჩინო კონსინის სახით. ცნობილია, რომ თავად დედოფალიც არ იყო მის მიმართ გულ გრილი. სწორედ ამიტომ, 1617 წელს მარია მედიჩიმ ლუის ენა მიუტანა, რის შემდეგაც კონჩინო უმალვე დასაჯეს სიკვდილით, ხოლო დედოფლის სახელის გადასარჩენად მისი დასჯის მიზეზად სახელმწიფო გადატრიალების მცდელობა გამოაცხადეს. ამის შემდეგ ანა ფრანგულ წყობაზე გადავიდა, დაითხოვა თავისი ესპანელი ფრეილინები და გარს სულ ფრანგები შემოიკრიბა, მათ შორის კონტის პრინცესა ლუიზა-მარგარიტა დე ლორენი და სხვა დიდი ფრანგი დიდგვაროვნები. აქედან მოყოლებული ანა ფრანგულ მოდაზე იცვამდა, შეისწავლა ფრანგული ენა და ეტიკეტი. 1619 წელს ანა ავსტრიელი დაფეხმძიმდა, თუმცა მალევე დაავადება შეეყარა და მუცელი მოეშალა.
მთელი რიგი უშედეგო ფეხმძიმობების შემდეგ, მეფემ თითქმის ხელი ჩაიქნია. 1622 წლის 14 მარტს ორსული ანა თავისი ქალბატონების გარემოცვაში უეცრად მაღალი კიბიდან დაგორდა, რის გამოც ნაადრევი მშობიარობით მკვდარი ბავშვი გააჩინა. ლუიმ ბრალი დასდო მის ერთ-ერთ ფრეილინს, იგი თვლიდა, რომ სწორედ მისი ბრალი იყო ანას დაგორება, ამიტომაც ის სასახლიდან გააძევა. 1621 წლის დეკემბერში ლუის ერთგული მრჩეველი გარდაიცვალა, რის შემდეგაც სამეფო კარზე სიტუაცია არნახულად აირია. მეფემ საყვარელი გაიჩინა, რომელიც სასახლეში ინტრიგების საოცარი მხლართველი იყო. მეფის საყვარელი მას მხოლოდ იყენებდა, თავად კი სრულიად სხვა კაცი უყვარდა, რომელიც მეფის მრჩევლად დაანიშნინა. ამ დროს დედოფალი უკვე მესამე ხარისხოვანი ფიგურაა ქვეყანაში მეფისა და მისი საყვარლის შემდეგ.
მალე ლუი მიხვდა მისი საყვარლის განზრახვებს და თავიდან მოიშორა. თუმცა სულ მალე ლუი ახალი კაცის, კარდინალ რიშელიეს გავლენის ქვეშ აღმოჩნდა. რიშელიემ მეფე ჰაბსბურგთა დინასტიის წინააღმდეგ აამხედრა, რომლის წარმომადგენელიც იყო ანა. რიშელიეს წყალობით მეფემ ესპანეთთან, გერმანიასთან და ავსტრიასთან ომი დაიწყო. ამრიგად ანა ორ ფრონტს შორის აღმოჩნდა. ერთი მხრიდან მისი ნათესავები შეახსენებდნენ მის ვინაობას და მოქმედებას სთხოვდნენ, ხოლო მეორე მხრიდან ლუი დედოფლის ვალდებულებებს შეახსენებდა და მის ერთგულებაზე მიუთითებდა. მარცხნივ|მინი|310x310პქ|დედოფალი ანა ავსტრიელი, შესრულებულია [[პეტერ პაულ რუბენსი|პეტერ პაულ რუბენსის მიერ 1622-25 წლებში]] სულ მალე სამეფო ოჯახი და დიდებულები რიშელიეს წინააღმდეგ დაირაზმნენ. მის წინააღმდეგ ინტრიგებში თავად დედოფალი ანაც ჩაება. ინტრიგაში მის გარდა ჩაება მეფის ყოფილი საყვარელი მარი დე როან-მონტბასონი, მარია მედიჩი და მეფის ძმა, ორლეანის ჰერცოგი გასტონ დე ბურბონი. შეთქმულება რიშელიემ გამოააშკარავა, რის შემდეგაც მარია მედიჩი, გასტონი და ანა სიტუაციიდან გამოძვრნენ, ხოლო ლუიმ თავისი ექსსაყვარელი სიკვდილით დაასჯევინა.
1626 წლიდან რიშელიემ და ლუიმ დედოფალ ანას მის ფრეილინად დაუნიშნეს თავიანთი ჯაშუში მადლენ დე ფარგი, რომელიც მალე ძალიან დაუახლოვდა დედოფალს და პირიქით, მის ჯაშუშად იქცა. 1630 წლის დეკემბერში კარდინალი რიშელიე მეფის პირველი მრჩეველი გახდა. მის წინააღმდეგ მარია მედიჩმა, ანამ და გასტონმა სასწრაფოდ დაიწყეს შეთქმულების მზადება, რომელიც ერთ-ერთმა მონაწილემ გასცა. მეფემ თავისი ოჯახის წევრები უკვე ძალიან დასაჯა, გასტონი და მარია სასახლეს გაეცალნენ, ანა კი რიშელიესთან მივიდა და ტირილით სთხოვა ქმართან შერიგება. რიშელიემაც ლუი დაარწმუნა და დედოფალი არ დასაჯა. 1632 წლიდან ინტრიგათა ქსელის ახალი ხლართვა დაიწყო. შეთქმულებს ახლა უკვე ლუის ტახტიდან ჩამოგდება მისი მონასტერში გამოკეტვა და გასტონის გამეფება ჰქონდათ მიზნად. ხოლო ყოველივე ამის ასრულების შემდეგ ანა გასცილდებოდა ლუის და გასტონს გაჰყვებოდა ცოლად. შეთქმულთა საუბედუროდ ეს საქმეც დაწყებამდე ჩავარდა. დედოფალი დაკითხეს და დაადასტურა კიდეც, რომ აღმოჩენილი წერილები მისი დაწერილი იყო, თუმცა მათი გეგმები ბოლომდე არ იცოდა. დედა-დედოფალი მარია მედიჩი ქვეყნიდან გააძევეს, გასტონმა კი თავს ლოთარინგიაში გაქცევით უშველა.
1635 წელს საფრანგეთმა ესპანეთს ომი გამოუცხადა, რამაც დედოფალი საშინელ მდგომარეობაში ჩააგდო. დედოფალს თავის ძმასთან, ესპანეთის მეფე ფილიპე IV-თან წერილების წერა ჰქონდა გაჩაღებული. ძმა მას მოქმედებისკენ და ქმრის დაშოშმინებისკენ მოუწოდებდა, ხოლო იგი განუმარტავდა, რომ მეფე მთლიანად რიშელიეს გავლენის ქვეშ იყო. იგი ჩუმად ატყობინებდა თავის ძმას ფრანგების სამომავლო გეგმების შესახებ, რის გამოც ესპანელები ყოველთვის მომზადებულები ხვდებოდნენ. თუმცა ინგლისსა და საფრანგეთს შორის ალიანსის დამყარებამ ესპანეთს ძირი გამოუთხარა. ინგლისელებს სურდათ მათ მეფეს, ჩარლზ I-ს ცოლად ესპანეთის პრინცესა, ანას უმცროსი და მარია ანა შეერთო, თუმცა მან ანგლიკან კაცზე ქორწინებაზე სასტიკი უარი განაცხადა, უკან მიმავალ ჩარლზს კი ფრანგებმა ლუის უმცროსი დის, პრინცესა ანრიეტა მარიას ხელი შესთავაზეს, რაზეც ჩარლზი სიხარულით დასთანხმდა. ამრიგად ინგლისი საფრანგეთის მოკავშირე გახდა. თუმცა რაც დრო გადიოდა, ანას უფრო უჭირდა ნათესავებთან წერილების გაგზავნა, საბოლოოდ კი საერთოდ ვეღარ გზავნიდა, რადგან რიშელიემ გაგზავნამდე მისი წერილების კითხვა დაიწყო და დანიშნულების ადგილამდე ჩასვლას არ უშვებდა.
მემკვიდრის გაჩენა (1638-1643)
მინი|ლუი XIII და ანა ავსტრიელი თავიანთ ახლად დაბადებულ ვაჟ ლუისთან ერთად, უკანა ფონზე ჩანან კარდინალი რიჩელიე და ჰერცოგინია დე შევრეზი მიუხედავად დედოფალსა და მეფეს შორის არსებული ღრმა უფსკრულისა, რომელიც ანას ინტრიგებით იყო გამოწვეული, რიშელიემ დაარწმუნა მეფე მემკვიდრის აუცილებლობაში და ლუი ერთი ღამით ანას ესტუმრა. შედეგად დედოფალი დაფეხმძიმდა. 1638 წლის 5 სექტემბერს ანამ ვაჟი გააჩინა, რომელსაც ლუი დაარქვეს. მომავალში იგი საფრანგეთის მეფე ლუი XIV გახდა. როგორც იქნა დაიბადა მემკვიდრე, რომელიც ბურბონთა დინასტიას გააგრძელებდა. ამ დროს ანა უკვე 37 წლის იყო. ხალხს მემკვიდრის დაბადება ყოველკვირეულმა გაზეთმა "Gazzete de France"-მა ამცნო.
რეგენტი (1643-1651)
მარცხნივ|მინი|რეგენტი დედა-დედოფალი ანა ავსტრიელი ლუი XIII-ის სურვილით მისი ვაჟის რეგენტი პიერ სეიჟერი უნდა გამხდარიყო, თუმცა დედოფალმა ეს არ დაუშვა. თავისი ხუთი წლის ვაჟის რეგენტობა ანამ თავის თავზე აიღო. ამით იგი საფრანგეთში ყველაზე დიდი ძალაუფლების მქონე პირი გახდა. მან თავის მრჩევლად დაიყენა კარდინალი მაზარინი, რომელიც რიშელიეზე უარესი აღმოჩნდა. დედოფალი მთლიანად მისი გავლენის ქვეშ მოექცა. მაზარინმა დაშალა სამეფო საბჭო და დედოფლის მართვით მართავდა საფრანგეთს. დადიოდა ჭორები, რომ ანა ავსტრიელმა ჯულიო მაზარინზე ფარულად იქორწინა. იგი რამდენჯერმე დედოფალთან ერთად დასასვენებლადაც კი წავიდა. თუ ზოგიერთ ისტორიულ წყაროებს დავეყრდნობით, მაზარინი ჯერ მისი საყვარელი, შემდეგ კი ქმარი გახდა.
მაზარინისა და ანას ხელმძღვანელობით ლუი II კონდემ საფრანგეთში ჩაახშო არისტოკრატიული აჯანყება. 1651 წელს მისი ვაჟი ლუი XIV სრულწლოვანი გახდა, რითაც დასრულდა ანას და განსაკუთრებით მაზარინის მმართველობა. ლუიმ თავად განაცხადა, რომ უკვე შესაფერის ასაკში იყო და თავად შეეძლო ქვეყნის მართვა კარდინალის გარეშე.
დარჩენილი ცხოვრება (1651-1666)
1646 წლიდან ანასთან თავი შეაფარა მისმა მულმა, ანრიეტა მარიამ და მისმა ქალიშვილმა ჰენრიეტამ. ისინი ინგლისში არსებულ რევოლუციას გამოექცნენ, თუმცა მალე ფრანგებსაც ამოუვიდათ ყელში უცხო ქვეყნის მონარქების რჩენა და აჯანყდნენ, რაც ანამ ძლივს ჩაახრშო. მალე ანრიეტა მარიამ მოისურვა ჰენრიეტას დაქორწინება ლუი XIV-ზე, თუმცა ანას მისთვის სულ სხვა გეგმები ჰქონდა.
1660 წელს ანამ ლუი XIV დააქორწინა თავის ძმიშვილზე, ესპანეთის ინფანტ მარია ტერეზა ესპანელზე. 1661 წელს კი ჰენრიეტა დააქორწინა თავის უმცროს ვაჟზე, ორლეანის ჰერცოგ ფილიპ I-ზე.
1661 წელს გარდაიცვალა მაზარინი. ამავე წელს მარია ტერეზამ გააჩინა ვაჟი, ტახტის ახალი მემკვიდრე, რომელსაც ლუი დაარქვეს. ამ ამბიდან ხუთი წლის შემდეგ, 1666 წლის 20 იანვარს ანა ავსტრიელი გარდაიცვალა, მკერდის კიბოთი.
ფორმულა (ტელეკომპანია)
ფორმულა  — კერძო ტელეკომპანია საქართველოში. დაფუძნდა 2019 წელს, თბილისში. მაუწყებლობა 2019 წლის პირველ ოქტომბერს, თბილისის დროით, 08:00 საათზე დაიწყო.
ანა ავსტრიელი (1601-1666)
შვილები
მინი|180x180პქ|ანა ავსტრიელი თავის ვაჟებთან ერთად, მარჯვნივ ლუი, მარცხნივ კი ფილიპი
ფორმულა (ტელეკომპანია)
სამაუწყებლო კომპანიის სატელევიზიო ბადე მოიცავს საინფორმაციო, ანალიტიკურ, შემეცნებით და გასართობ პროგრამებს. არხზე გადის რეიტინგული ქართული სერიალი „ჩემი ცოლის დაქალები“ და ფორმულა კრეატივის დრამა „თესეა“.
„ფორმულა“ მაუწყებლობით ფარავს მთელს საქართველოს; არხის მოძებნა შესაძლებელია თანამგზავრზე და თითქმის ყველა ადგილობრივ საკაბელო ტელევიზიაში. ტელეკომპანიის რეიტინგებს ზომავს TV MR GEORGIA.
2022 წლის მაისის მონაცემებით, ფორმულაში 720 ადამიანია დასაქმებული. ასევე, 44 ადამიანია დასაქმებული ფორმულას კონტრაქტორ კომპანია „დროებაში“, ხოლო კონტრაქტორ კომპანია „კომედი ჯგუფში“ — 54. გარდა ამისა, ფორმულას მედიის სკოლიდან ტელეკომპანიაში სტაჟირებას ამ დროისთვის 7 სტუდენტი გადის.
ისტორია
შპს „ფორმულა“ 2019 წლის 22 ივლისს დარეგისტრირდა, 2020 წლის 29 აგვისტოს კი საქართველოს კომუნიკაციების კომისიამ კომპანიას სამაუწყებლო კომპანიას ავტორიზაცია მიანიჭა.
„ფორმულას“ გენერალური დირექტორია ზურაბ (ზუკა) გუმბარიძე, მოადგილები — გიორგი თარგამაძე, სოფია ბრიტანჩუკი და ლევან ლომინაძე.
წილები და „ქოლცენტრების საქმე“
ტელევიზიის საკონტროლო პაკეტის (51%) მფლობელი იყო დავით კეზერაშვილი, ხოლო 49% თანაბრად ნაწილდებოდა „ფორმულა კრეატივის“ დამფუძნებლებზე: მიშა მშვილდაძე (12,25%), ირაკლი საღინაძე (12,25%), ზურაბ გუმბარიძე (12,25%) და გიორგი ლიფონავა (12,25%).
2023 წელს BBC-ის ამ ჟურნალისტური გამოძიების („თაღლითობის გლობალური ქსელი“) გამოქვეყნებიდან რამდენიმე დღეში „ფორმულას“ 51%-ის მფლობელმა დავით კეზერაშვილმა თქვა, რომ მზად იყო უარი ეთქვა ტელეკომპანიის საკონტროლო პაკეტზე და წილის ნახევარი დაუყოვნებლივ გადაეცა კოლექტივსთვის, რათა „აეწია სარედაქციო დამოუკიდებლობის თამასა“. ბრიტანელი ჟურნალისტები ჰყვებოდნენ, როგორ აღმოაჩინეს, რომ იმ საერთაშორისო თაღლითური ჯგუფების კვალი, რომლებიც ევროპელი პენსიონერების დანაზოგებს ითვისებდნენ, „ბატონ ოფშორთან“, საქართველოს ყოფილ თავდაცვის მინისტრთან მიდიოდა (იხ. „ქოლცენტრების საქმე“).
ედისონ რისერჩი
2020 წლის ნოემბრიდან ტელეკომპანია ფორმულა თანამშრომლობს Edison Research-თან, რომელსაც, ასევე, უკვეთავენ კვლევებს: ABC News, CBS News, CNN, NBC News, Fox News და Associated Press.
ბლუმბერგი
2020 წლის 1 ოქტომბერს ტელეკომპანია ფორმულა Bloomberg-ის ექსკლუზიური პარტნიორი გახდა. ამ ხელშეკრულების გაფორმებით, ფორმულას მიეცა შესაძლებლობა, ქართულ ენაზე გაავრცელოს ბლუმბერგის კონტენტი. ამერიკულ კომპანიასთან თანამშრომლობით, ფორმულას ეთერში ამჟამად 2 გადაცემა გადის: ერთი უშუალოდ ფინანსების, ბიზნესისა და ტექნოლოგიებზე საკითხებზე, ხოლო მეორე - მსოფლიო პოლიტიკაზე.
დოიჩე ველე
2020 წლის დეკემბერში ტელეკომპანია ფორმულამ თანამშრომლობა დაიწყო დოიჩე ველესთან, რის შედეგადაც 2021 წლის იანვრიდან ფორმულა შაბათ-კვირას, დილის ეთერში, მაყურებელს ქართულ ენაზე სთავაზობს გერმანული Deutsche Welle-ს შემდეგ სატელევიზიო პროდუქტებს: არტი, გლობალ 3000, ევროპა ფოკუსში, ევრომაქსი და პოლიტნაკრძალი.
სონი ფიქჩერსი & გლობო
ფორმულა თანამშრომლობს კინომწარმოებელ კომპანია სონი ფიქჩერსთან და ბრაზილიურ სამაუწყებლო კომპანია გლობოსთან, ასევე, სატელევიზიო სერიალებზე მომუშავე თურქულ კომპანიებთან. ტელეკომპანია მაყურებელს მხოლოდ ლიცენზირებულ და ქართულ ენაზე გახმოვანებულ ფილმებს/სერიალებს სთავაზობს.
სქოლიო
კატეგორია:საქართველოს ტელეკომპანიები კატეგორია:სატელევიზიო არხები
ანა ავსტრიელი (1601-1666)
წინაპრები
ანა ავსტრიელის წინაპრები
არზამასის წმინდა ნიკოლოზის მონასტერი
არზამასის წმინდა ნიკოლოზის მონასტერი (Свято-Николаевский монастырь) — ედდათა მართლმადიდებლური მონასტერი ნიჟნი-ნოვგოროდის ოლქის ქალაქ არზამასში. მდებარეობს ტაძრის მოედანზე. დაარსებულია 1580 წელს. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ნიჟნი-ნოვგოროდის ეპარქიას.
ისტორია
ეკლესია დააარსა ივანე მრისხანემ 1580 წელს. ეკლესიის მშენებლები იყვნენ არზამასის მცხოვრებლები ტეოფილაქტე იაკოვლევი, რომელიც შემდეგ სამონასტრო ცხოვრებას შეუდგა. თავდაპირველად ააგეს ხის წმინდა ნიკოლოზის ეკლესია, რომლის საფუძველზეც შემდეგ ჩამოყალიბდა დედათა მონასტერი.
ხის წმინდა ნიკოლოზის ეკლესია არაერთგზის დაიწვა. 1683 წელს ააგეს ქვის ეკლესია. 1723 წელს ხანძრის შემდეგ აღადგინეს.
1764 წლიდა მესამე კლასის დედათა მონასტერია.
1811 წელს ხის ტაძრის ადგილზე ააგეს ქვის მაცხოვრის ეკლესია, რომელიც აკურთხეს 1813 წელს. 1878 წელს განაახლეს წმინდა ნიკოლოზის ეკლესია.
მონასტერი დაიხურა 1924 წელს, ხოლო აღსდგა 1994 წელს. ამავე წელს აკურთხეს ზედა ზამთრის მინაშენი მაცხოვრის გამოცხადების სახელზე. 1995 წელს შედგა ქვედა საკურთხევლის კურთხევა ღვთისმშობლის ხატის ყოველთა მწუხარეთა სიხარულის სახელზე. სავანეში ცხოვრობდა 25 მორჩილი. 2017 წლის 28 დეკემბერს ნიჟნი-ნოვგოროდისა და არზამასის მიტროპოლიტმა გიორგიმ შეასრულა მაცხოვრის გამოცხადების ეკლესიის კურთხევა.
2001 წელს მონასტერს გადაეცა არზამასის წმინდა ნიკოლოზის ეკლესია. 2005 წელს ნიჟნი-ნოვგოროდისა და არზამასის მიტროპოლიტმა გიორგიმ შეასრულა ლოცვა ახლადაღდგენილ წმინდა ნიკოლოზის ეკლესიაში.
სიწმინდეები
ქვემო ეკლესიაში დაცულია: ღვთისმშობლის ორი სასწაულმოქმედი ხატი, ხოლო ზედა ეკლესიაში : წმინდა ნიკოლოზ საკვირველთმოქმედის ხატი, მატრონა მოსკოველისა და ტატიანას ხატი, მათი წმინდა ნაწილებით. სარკოფაგი, რომელშიც შემონახულია ოპტინის მამათა და სხვა წმინდანების წმინდა ნაწილები.
სქოლიო
კატეგორია:ნიჟნი-ნოვგოროდის ოლქის კულტურული მემკვიდრეობის ფედერალური ობიექტები კატეგორია:რუსეთის კულტურული მემკვიდრეობის ძეგლები ნიჟნი-ნოვგოროდის ოლქში
ლოკალური ჰომეომორფიზმი
მათემატიკაში, კერძოდ კი ტოპოლოგიაში, ლოკალური ჰომეომორფიზმი, ინტუიციურად წარმოადგენს ფუნქციას, f,  ტოპოლოგიურ სივრცეებს შორის, რომელიც ინახავს ლოკალურ სტრუქტურას.
ფორმალური განსაზღვრება
ვთქვათ X და Y ტოპოლოგიური სივრცეებია. უწყვეტი ფუნქცია არის ლოკალური ჰომეომორფიზმი თუ ყოველი წერტილისათვის x \in X არსებობს  x-ის შემცველი ღია სიმრავლე  U, ისეთი რომ  f(U) ღიაა  Y-ში და შეზღუდვა   ჰომეომორფიზმია.
მაგალითები
განსაზღვრების თანახმად, ყოველი ჰომეომორფიზმი ასევე ლოკალური ჰომეომორფიზმია.
თუ U ღიაა Y-ში ქვესივრცის ტოპოლოგის მიმართ, მაშინ ჩადგმა i : U → Y ლოკალური ჰომეომორფიზმია. ღიობა მნიშვნელოვანია: არაღიას ჩადგმა Y-ში არასდროს არ არის ლოკალური ჰომეომორფიზმი.
ყოველი გადაფარვა ლოკალური ჰომეომორფიზმია; კერძოდ, უნივერსალური გადაფარვა p : C → Y  Y სივრცეზე ლოკალური ჰომეომორფიზმია. ზოგჯერ შებრუნებილიც სამართლიანია: თუ X და Y ლოკალურად კომპაქტური    ტოპოლოგიური სივრცეებია და p : X → Y არის proper ლოკალური ჰომეომორფიზმი, მაშინ p გადაფარვაა.
თუ f : S1 → S1 არის წრეწირის დახვევა თავისთავზე n-ჯერ. f ლოკალური ჰომეომორფიზმია არანულოვანი n-თვის, ჰომეომორფიზმი კი მხოლოდ იმ შემთხვევაში თუ ის ბიექციაა, n = 1 ან -1.
თვისებები
ყოველი ლოკალური ჰომეომორფიზმი უწყვეტი და ღიაა ასახვაა. ბიექციური ლოკალური ჰომეომორფიზმი ჰომეომორფიზმიცაა.
ლოკალური ჰომეომორფიზმი f : X → Y ინახავს „ლოკალურ“ ტოპოლოგიურ თვისებებს:
თუf : X → Y ლოკალური ჰომეომორფიზმია და U არის ღია სიმრავლე X-ში, მაშინ შეზღუდვა f|U ასევე ლოკალური ჰომეომორფიზმია.
თუ f : X → Y და g : Y → Z ლოკალური ჰომეომორფიზმებია, მაშინ კომპოზიცია gf : X → Z ასევე ლოკალური ჰომეომორფიზმია.
ლოკალური ჰომეომორფიზმები ბოლოთი Y ურთიერთცალსახა თანადობაშია სიმრავლურ კონებთან Y-ზე. მეტიც, ყოველი უწყვეტი ასახვა ბოლოთი Y ბუნებრივად გააჩენს ერთადერთნაირად განსაზღვრულ ლოკალურ ჰომეომორფიზმს ბოლოთი Y.
არდაშევი
არდაშევი (Ərdəşəvi, Արտաշավի) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. მოსახლეობის რაოდენობა — 127 კაცი.
სქოლიო
კატეგორია:ლაჩინის რაიონის სოფლები
Brand New Day (ტურნე)
Brand New Day — ინგლისელი მუსიკოს სტინგის საკონცერტო ტურნე. იგი გაიმართა 1999-2001 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ტურნე ძირითადად მიეძღვნა მუსიკოსის ალბომს Brand New Day.
სეტლისტი
ტურნეს მსვლელობისას სეტლისტი იცვლებოდა. ქვემოთ წარმოდგენილია 1999 წლის ტიპური სეტლისტი.
შენიშვნა - სეტლისტი დრო და დრო იცვლებოდა.
სქოლიო
კატეგორია:სტინგის ტურნეები კატეგორია:1999 წლის საკონცერტო ტურნეები კატეგორია:2000 წლის საკონცერტო ტურნეები კატეგორია:2001 წლის საკონცერტო ტურნეები
დიგაჰი (ყუბის რაიონი)
დიგაჰი  (Digah) — სოფელი  აზერბაიჯანში  ყუბა-ხაჩმაზის რეგიონის ყუბის რაიონში. იგი მდებარეობს ქალაქ ყუბის ჩრდილოეთით. 2009 წლის აღწერის მონაცემებით სოფელში ცხოვრობს  1725 კაცი.
სქოლიო
კატეგორია:ყუბის რაიონის სოფლები